# Как да получите помощ в Линукс?

Повечето системни приложения и команди, работещи в конзолен режим на операционната система Линукс, имат съпътстваща документация във формата на страници от ръководства **manual pages**. За достъп до тях можете да използвате програмата **man**, със следния формат:

```
man <команда>
```

където _<команда>_ е името на приложението, за което искате да получите информация.\
Ако съществува ръководство за избраната команда, man ще отпечата първата страница на екрана и ще предостави на потребителя средства за навигация в останалата част. Подробно описание на функциите, съответно можете да видите със следната команда:

```
man man
```

![04\_man.png](https://3813375884-files.gitbook.io/~/files/v0/b/gitbook-legacy-files/o/assets%2F-M50WMlRW6PAqn4gpp-_%2F-M50WNBN2Cvs5pia3MN7%2F-M50WR0v0X5iMY6daJAL%2F04.png?generation=1587015974571428\&alt=media)

По-важните клавиши, които можете да изполвате при работа в програмата са **PgUp** за прелистване на страница нагоре, **PgDn** за прелистване на страница надолу и клавиша **q** за изход.
